TAURAGĖS RAJONO SAVIVALDYBĖS TARYBA

SPRENDIMAS

DĖL TAURAGĖS RAJONO SAVIVALDYBĖS IKIMOKYKLINIO IR BENDROJO UGDYMO MOKYKLŲ UGDYMO PROCESO ORGANIZAVIMO, VALDYMO IR PAGALBOS MOKINIUI SPECIALISTŲ ETATŲ NORMATYVŲ PATVIRTINIMO

2022 m. rugsėjo 28 d. Nr. 1-258

Tauragė

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, 18 straipsnio 1 dalimi, Lietuvos Respublikos biudžetinių įstaigų įstatymo 4 straipsnio 3 dalies 7 punktu, Socialinės pedagoginės pagalbos teikimo vaikui ir mokiniui tvarkos aprašu, patvirtintu Lietuvos Respublikos švietimo, mokslo ir sporto ministro 2016 m. lapkričio 2 d. įsakymu Nr. V-950 „Dėl Socialinės pedagoginės pagalbos teikimo vaikui ir mokiniui tvarkos aprašo patvirtinimo“, Psichologinės pagalbos teikimo tvarkos aprašu, patvirtintu Lietuvos Respublikos švietimo, mokslo ir sporto ministro 2017 m. rugpjūčio 30 d. įsakymu Nr. V-663 „Dėl Psichologinės pagalbos teikimo tvarkos aprašo patvirtinimo“, Specialiosios pedagoginės pagalbos asmeniui iki 21 metų teikimo ir kvalifikacinių reikalavimų nustatymo šios pagalbos teikėjams tvarkos aprašu, patvirtintu Lietuvos Respublikos švietimo, mokslo ir sporto ministro 2011 m. liepos 8 d. įsakymu Nr. V-1228 „Dėl Specialiosios pedagoginės pagalbos asmeniui iki 21 metų teikimo ir kvalifikacinių reikalavimų nustatymo šios pagalbos teikėjams tvarkos aprašo patvirtinimo“, Specialiosios pagalbos teikimo mokyklose (išskyrus aukštąsias mokyklas) tvarkos aprašu, patvirtintu Lietuvos Respublikos švietimo, mokslo ir sporto ministro 2011 m. liepos 8 d. įsakymu Nr. V-1229 „Dėl Specialiosios pagalbos teikimo mokyklose (išskyrus aukštąsias mokyklas) tvarkos aprašo patvirtinimo“, Tauragės rajono savivaldybės taryba nusprendžia:

1. Patvirtinti Tauragės rajono savivaldybės ikimokyklinio ir bendrojo ugdymo mokyklų ugdymo proceso organizavimo, valdymo ir pagalbos mokiniui specialistų etatų normatyvus (pridedama).

2. Pripažinti netekusiu galios Tauragės rajono savivaldybės tarybos 2019 m. lapkričio 27 d. sprendimą Nr. 1-400 „Dėl Tauragės rajono savivaldybės ikimokyklinio ir bendrojo ugdymo mokyklų ugdymo proceso organizavimo, valdymo ir pagalbos mokiniui specialistų etatų patvirtinimo“.

3. Paskelbti šį sprendimą Teisės aktų registre ir Tauragės rajono savivaldybės interneto svetainėje.

Savivaldybės meras Dovydas Kaminskas

PATVIRTINTA

Tauragės rajono savivaldybės tarybos

2022 m. rugsėjo 28 d. sprendimu Nr. 1-258

TAURAGĖS RAJONO SAVIVALDYBĖS IKIMOKYKLINIO IR BENDROJO UGDYMO MOKYKLŲ UGDYMO PROCESO ORGANIZAVIMO, VALDYMO IR PAGALBOS MOKINIUI SPECIALISTŲ ETATŲ NORMATYVAI

Eil. Nr.	Pareigybės pavadinimas	Etatų skaičius, priklausantis nuo mokinių skaičiaus mokykloje

Iki 120	121–200	201–400	401–600	601–800	801 -1000
1.	Direktorius	1	1	1	1	1	1
2.	Direktoriaus pavaduotojas ugdymui	0,5–1	1-1,5	1,5-2	2-2,5	2,5-3
3.	Direktoriaus pavaduotojas ugdymui specialiojoje mokykloje	1	1,5
4.	Socialinis pedagogas	0,25	0,5	0,75–1	1–1,5	1,5-2	2–2,5
5.	Psichologas	0,25	0,5	0,75–1	1–1,5	1,5-2	2–2,5
6.	Bibliotekos vedėjas / bibliotekininkas	0,25	0,5	0,75–1	1–1,5	1,5	2
Etatų skaičius, priklausantis nuo mokinių, kuriems reikalinga logopedo pagalba, skaičiaus
7.	Logopedas ikimokyklinio ugdymo mokykloje	Mokinių skaičius

6–11	12–15	16–24	25–30	31–45	46–60

Etatų skaičius

0,25	0,5	0,75	1	1,5	2,0
8.	Logopedas bendrojo ugdymo mokykloje	Mokinių skaičius

8–12	13–25	26–40	41–50	51–75	76–100

Etatų skaičius

0,25	0,5	0,75	1,0	1,5	2,0
Etatų skaičius, priklausantis nuo mokinių, kuriems reikalinga specialiojo pedagogo pagalba, skaičiaus
9.	Specialusis pedagogas ikimokyklinio ugdymo mokykloje	Mokinių skaičius

3–7	8–12	13–17	18–24	25–36	37–48

Etatų skaičius

0,25	0,5	0,75	1,0	1,5	2,0
10.	Specialusis pedagogas bendrojo ugdymo mokykloje	Mokinių skaičius

5–10	11–15	16–20	21–27	28–45	45–60

Etatų skaičius

0,25	0,5	0,75	1,0	1,5	2,0

Pastabos:

1. Skaičiuojant mokinius specialiojo pedagogo, logopedo etatui steigti, mokinys, turintis didelių ar labai didelių specialiųjų ugdymosi poreikių, prilyginamas dviem mokiniams.

2. Socialinio pedagogo ir psichologo etatai steigiami neviršijant bendro šioms pareigybėms skirto etatų normatyvų skaičiaus.

3. Į mokinių skaičių, pagal kurį nustatomi bibliotekos vedėjo / bibliotekininko etatai, neįskaičiuojami ikimokyklinio ir priešmokyklinio ugdymo grupių mokiniai.

4. Jei mokykla turi skaityklą atskiroje patalpoje, steigiama tiek bibliotekininko etatų, kad būtų užtikrintas nepertraukiamas bibliotekos ir skaityklos darbas.

5. Mokytojo padėjėjo etatai skiriami iki 0,5 etato mokiniams, turintiems vidutinių specialiųjų ugdymosi poreikių, ir iki 1,0 etato mokiniams turintiems didelių arba labai didelių specialiųjų ugdymosi poreikių ir negalintiems savarankiškai dalyvauti ugdymo procese (gavus Pedagoginės psichologinės tarnybos rekomendacijas dėl pagalbos teikimo reikalingumo ir mokyklos Vaiko gerovės komisijos išvadą apie konkretų poreikį).

_________________________